Balinka Község Polgármestere

Balinka, Petőfi Sándor u. 54.

Tel.: 22/411-506 Email:polgármester@balinka.hu

ELŐTERJESZTÉS

Balinka Község Önkormányzata 2018. évi költségvetésének módosítására

Képviselő-testületi ülés időpontja: 2018. március

Döntéshozatal módja/formája: Nyílt ülés/ rendelet

Előterjesztés készítésében részt vett: Fidrich Tamásné jegyző, Grüll Erika pénzügyi ügyintéző

Jogszabályi háttér:

- 1/2018. (II.16) önkormányzati rendelet az önkormányzat 2018. évi költségvetéséről

- Magyarország helyi önkormányzatairól szóló 2011. évi CLXXXIX. törvény

- Az államháztartásról szóló 2011. évi CXCV. törvény

Tisztelt Képviselő-testület!

Balinka Község Önkormányzatának képviselő-testületének lehetősége van a polgármester részére 200.000 Ft erejéig biztosítani keretösszeget, így sürgős esetben a képviselő-testület döntése nélkül szerződést köthet, melyről a következő ülésen beszámol a testületnek. Ez csak azon beszerzésekre vonatkozhat, melyek fedezete a költségvetésben szerepel. Ennek érdekében lenne szükséges a költségvetés módosítása.

Kérem a Tisztelt Képviselő-testületet a rendelet elfogadására.

Wéninger László

polgármester

RENDELET TERVEZET

Balinka község Önkormányzata Képviselő-testületének

…/2018.(III…..) önkormányzati rendelete

az önkormányzat 2018. évi költségvetéséről szóló

1/2018. (II.16.) önkormányzati rendelet módosítására

Balinka község Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a 10.§ b) pontja tekintetében a Magyarország helyi önkormányzatairól szóló 2011. évi CLXXXIX. törvény 143. § (4) bekezdés h) pontjában kapott felhatalmazás alapján, az Alaptörvény 32. cikk (1) bekezdésének f) pontjában meghatározott feladatkörében eljárva a következőket rendeli el:

1.§ Balinka Község Önkormányzat Képviselő-testületének az önkormányzat költségvetéséről szóló 1/2018.(II.16.) önkormányzati rendelete 7.§-a a következő (3) bekezdéssel egészül ki:

„7.§ (3) A képviselő-testület felhatalmazza a polgármestert, hogy ügyletenként 200.000 Ft összeg erejéig önállóan dönthet a költségvetési rendeletben meghatározott forrás felhasználásról, melyről a következő képviselő-testületi ülésen tájékoztatást nyújt.”

2.§ Ezen rendelet 2018. …….. napján lép hatályba. Hatályát veszti a kihirdetést követő 10. napon.

P.H.

Wéninger László Fidrich Tamásné polgármester jegyző

Záradék:

A rendeletet a mai napon kihirdettem.

Kelt: Balinka, 2018. ………..

P.H

Fidrich Tamásné

jegyző